b'\n_START_ARTICLE_\nU ime oca\n_START_SECTION_\nRadnja\n_START_PARAGRAPH_\nZbog incidenata s Irskom republikanskom armijom, Gerry Conlon (Daniel Day-Lewis) se seli iz Belfasta u London sa svojim prijateljem Paulom Hillom (John Lynch). Dvojica se infiltriraju u londonsku hipi scenu i pronalaze smje\xc5\xa1taj u nenaseljenom stanu. Upoznaju Carole Richardson i Paddyja Armstronga. Tijekom jednog od no\xc4\x87nih izlazaka u London Hill, Conlon u parku upoznaje besku\xc4\x87nika po imenu Charlie Burke i kasnije oplja\xc4\x8dka prostitutkin stan. Dok dvojica razgovaraju s prosjakom, za\xc4\x8duje se eksplozija. Gerry i Paul bivaju la\xc5\xbeno optu\xc5\xbeeni i uhi\xc4\x87eni. Nedavno doneseni antiteroristi\xc4\x8dki zakon dao je policiji ovlasti da optu\xc5\xbeene dr\xc5\xbei sedam dana bez optu\xc5\xbebe. U tom vremenu, podvrgavaju ih mu\xc4\x8denju kako bi priznali, a nakon toga uhi\xc4\x87uju jo\xc5\xa1 nekoliko osoba. Nakon \xc5\xa1to ih je \xc4\x8detvero priznalo (Hill, Conlon, Armstrong i Richardson), osu\xc4\x91eni su na 14-godi\xc5\xa1nji zatvor. Gerry iz zatvora zajedno sa svojim ocem Giuseppeom (Pete Postlethwaite) poku\xc5\xa1ava podnijeti \xc5\xbealbu na odluku. U zatvor sti\xc5\xbee \xc4\x8dlan IRA-e, Joe McAndrew (Don Baker) i ka\xc5\xbee im kako je on izvr\xc5\xa1io bomba\xc5\xa1ki napad i priznao policiji, koja je ignorirala priznanje. U me\xc4\x91uvremenu, umire Gerryjev otac._NEWLINE_Nakon \xc5\xa1to je dobila Giuseppeova pisma u kojoj je moli za pomo\xc4\x87, odvjetnica Gareth Pierce (Emma Thompson), vjeruju\xc4\x87i da su Gerry i njegovi prijatelji nevini, po\xc4\x8dinje istra\xc5\xbeivati slu\xc4\x8daj u policijskom arhivu. Slu\xc4\x8dajno, kad je zatra\xc5\xbeila Conlonov dosje, originalni slu\xc5\xbebenik u arhivu je bolestan. Zamjenik je upita "Koji Conlon? Giuseppe ili Gerard?" Shvativ\xc5\xa1i situaciju, nakon \xc5\xa1to je samo dobila pristup Giuseppeovu dosjeu, ona zatra\xc5\xbei dosje Gerryja Conlona. U dosjeu Conlona mla\xc4\x91eg pronalazi dodatak dosjeu na kojem pi\xc5\xa1e, "ne pokazivati obrani". Taj dokument sadr\xc5\xbei alibi Gerryja Conlona, kao i dokaz u korist drugih optu\xc5\xbeenih. Na saslu\xc5\xa1anju, okolnosti se \xc4\x8dine takve da \xc4\x87e Guildfordsku \xc4\x8detvorku vjerojatno pustiti. Napu\xc5\xa1taju\xc4\x87i sud, Gerry ka\xc5\xbee da \xc4\x87e se nastaviti boriti kako bi sprao ljagu s o\xc4\x8deva imena i da se krivci privedu pravdi.\n_START_SECTION_\nKontroverze\n_START_PARAGRAPH_\nFilm je izazvao kontroverze jer scenarij dobrim dijelom ne prati stvarne povijesne doga\xc4\x91aje. Na primjer, Conlon i njegov otac nisu privedeni zajedno kao u filmu, a razlozi za Conlonovo pu\xc5\xa1tanje su izmi\xc5\xa1ljeni. Lik Emme Thompson je kombinacija nekoliko odvjetnika koji su radili na slu\xc4\x8daju; kao odvjetnik, a ne barister, ona nije mogla te se i nije pojavila na sudu kao \xc5\xa1to je to prikazano u filmu.\n_START_SECTION_\nNagrade\n_START_PARAGRAPH_\nU ime oca nominiran je za Oscar za najboljeg glavnog glumca (Daniel Day-Lewis), najboljeg sporednog glumca (Pete Postlethwaite), najbolju sporednu glumicu (Emma Thompson), najboljeg redatelja, monta\xc5\xbeu, najbolji film i najbolji adaptirani scenarij.\n_START_SECTION_\nSoundtrack\n_START_PARAGRAPH_\nSoundtrack uklju\xc4\x8duje popularnu pjesmu You Made Me the Thief of Your Heart koju izvodi Sinead O\'Connor, a koju su napisali Bono, Gavin Friday i Maurice Seezer.'